Sibilia

Sibilia (in spagnoło Sevilla) la xe na cità spagnola situada inte la banda sud-ocidental de la penisola iberica; la xe el cavologo de la Comunità Autònoma de l'Andalusìa e de la provinzia de Sibilia. La cità la se leva su le rive del fiume Guadalquivir.

La xe la cuarta cità de la Spagna par numaro de abitanti, 709.975 (sibiliani, in spagnolo sevillanos), inveze i abitanti de l'area metropolitana i xe 1.294.081.

Sibilia la pol essar considerada cofà el centro artistego, cultural, finanziario, economego e social del sud de la Spagna. Notevole anca l'intaresse turistego grazie ai numarosi monumenti, piazze, zardini e cese. Intra de i monumenti pi famoxi si recorda ła Tore del Oro e ła Giralda (antigo minaret de na moschea, uncuò canpaniłe de ła catedrałe). Ste ùlteme, insieme a l'Alcazar, l'archivio de łe Indie, i xe stai decharai patrimonio de l'umanità da l'UNESCO inte el 1987.

 Clima 
sinistra|thumb|Clima de Sibilia (Aeroporto)
El clima de la cità el xe de tipo oceanego co infruenze continentai. La tenperadura mèdia anual la xe de cerca 18,6° rendendola una de le cità pì calde de l'Europa.

I inverni i xe dolzi, inte el mese pì fredo, zenaro, se resistra tenperadure mèdie de 5,2°(mineme) e 15,9°(massime).La tenperadura pi bassa resistrada la xe -5,5° a la risal al 12 de febraro del 1956.

Le istae le xe tanto calde, inte el mese pì caldo, lujo, se resistra tenperadure mèdie de 35,3° (massime) e 19,4°(mineme). La tenperadura pì alta resistrada la risal al 6 de avosto del 1946, 47°, comuncue tuti i ani se supara i 40° numaroxe volte.

Le precipitazion le xe de 534 mm a l'ano e le xe concentrae intra otobre e april, co ponte in dicenbre. In mèdia ogni ano ghe xe 54 dì de piova.

 Cultura 

In sta sità el xe nasuo Diego Velázquez.

 Zemelazi 
 Guadalajara, Mèsego
 Angers, Fransa
 Columbus, Stati Unii de America
 Cartagena de Indias, Cołonbia
 Kansas City, Stati Unii de Amèrica

 Altri prozeti 

 Ligamenti foresti 
 Siviglia Fotos 
 provincia Siviglia
 Sevilla Airport
 Siviglia Guida Viaggi 
 Gli angeli del Poligono Sur (agosto 2007) pubblicato sul quotidiano web Viaroma100 
 Gli angeli del Poligono Sur  Version Creative Commons
  Foto Galleria di Siviglia 

Categoria:Comuni de ła provinsa de Sevija
Categoria:Sità de ła Spagna
Categoria:Patrimoni de l'umanità in Spagna